ޗައިނާއިން އިންޑިޔާއަށް ދިއުމަށް ދަތުރު ފަށާފައިވަނީ، ޗައިނާގެ ވޫހާން ސިޓީގައި ތިބި 9 ދިވެހިންގެ ތެރެއިން ރާއްޖެ އައުމަށް ބޭނުންވި 7 ދިވެހިން ނެވެ. މިކަމާއި ގުޅިގެން ފޮރިން މިނިސްޓަރު އަބްދުﷲ ޝާހިދް ކުރެއްވި ޓުވިޓެއްގައި ވިދާޅުވެފައިވަނީ، ވޫހާން ސިޓީގައި ތިބި ދިވެހިންގެ ތެރެއިން 7 ދިވެއްސަކު އިންޑިޔާގެ އެއާލައިނެއްކަމަށްވާ އެއާ އިންޑިޔާއިން އެގައުމަށް ދާން ދަތުރު ފަށާފައިވާ ކަމަށެވެ. އަދި އެ މީހުން އިންޑިޔާއަށް ދިއުމާއެކު ކަރަންޓީން ކުރެވިގެންދާނެ ކަމަށް މިނިސްޓަރު ވިދާޅުވިއެވެ.